
ROMÂNIA

JUDEŢUL VRANCEA

CONSILIUL LOCAL AL MUNICIPIULUI FOCŞANI

HOTĂRÂRE

 Privind, constituirea dreptului de superficie cu titlu oneros asupra terenului în suprafaţă de 

               10, 00 mp. situat în Focşani, str. Dinicu Golescu nr. 13, ap. 1, aparţinând domeniului
               privat al Municipiului Focşani, în favoarea domnului Ene Daniel
          Consiliul local al Municipiului Focsani, judetul Vrancea, întrunit în şedinta ordinară:
          Analizând proiectul de hotărâre iniţiat de Primarul municipiului Focşani Cristi Valentin MISǍILǍ, raportul comun al Direcţiei tehnice, al Serviciului juridic-contencios, administrarea domeniului public şi privat şi al Direcţiei economice, înregistrat la nr. 57316/ 12.09.2016, prin care se propune aprobarea constituirii dreptului de superficie cu titlu oneros asupra terenului în suprafaţă de 10,00 mp. situat în Focşani, str. Dinicu Golescu nr.13, ap. 1, aparţinând domeniului privat al Municipiului Focşani, în favoarea domnului Ene Daniel;
     - văzând cererea domnului Ene Daniel înregistrată la Primăria municipiului Focşani sub nr. 57316/ 12.09.2016;
        - văzând avizul favorabil al Comisiei de urbanism şi agricultura şi al Comisiei de buget şi administraţie publică;
         - în conformitate cu Hotărârea Consiliului Local al Municipiului Focşani nr. 248/ 2002 privind aprobarea Regulamentului pentru stabilirea condiţiilor necesare şi obligatorii extinderii apartamentelor sau altor spaţii situate la parterul clădirilor cu locuinţe colective, modificată prin HCL nr. 29/ 2003 şi completată cu HCL nr. 177/ 31.05.2011;
- în conformitate cu prevederile art.15, din Legea nr. 50/ 1991, republicată, cu modificările şi completările ulterioare, privind autorizarea executării lucrărilor de construcţii şi ale art. 693-702 din Noul Cod Civil; 
 - în baza art.36, alin.1, alin.2 lit.(c), alin.5 lit.(b), art.123, alin.1 şi în temeiul art.45, alin.(3), din Legea nr. 215/ 23.04.2001, privind administraţia publică locală, republicată, cu modificările şi completările ulterioare;
HOTĂRĂŞTE:   

           Art. 1 . Se aproba constituirea dreptului de superficie cu titlu oneros asupra terenului în suprafaţă de 10, 00 mp. situat în Focşani, str. Dinicu Golescu nr.13, ap.1, aparţinând domeniului privat al Municipiului Focşani, în favoarea domnului Ene Daniel, conform anexei care face parte integrantă din prezenta hotarare, cu respectarea Regulamentului pentru stabilirea condiţiilor necesare şi obligatorii extinderii apartamentelor sau altor spatii, situate la parterul cladirilor cu locuinte colective. 


Constituirea dreptului de superficie se face în vederea extinderii spaţiului comercial existent situat la parterul blocului din str. Dinicu Golescu nr. 13,  ap. 1;

- Procent (% Su):  13, 67 %;

- Preţ (lei/mp/an): 36, 00;

- Durata superficiei: 49 ani;

- Zona comerciala: 3 ;

- Suprafata utilă construcţie existentă: 73, 12 mp. ;

           Art. 2 . Se imputerniceste Primarul Municipiului Focsani Cristi Valentin Misăilă sa semneze in numele si pe seama Municipiului Focsani, contractul de constituire de drept de superficie in forma autentica.

             Art. 3 . Terenul menţionat la art.1 se va intabula în Cartea Funciară a Municipiului Focşani, în numele şi pentru Municipiul Focşani de către beneficiarul superficiei, anterior încheierii contractului de constituire a dreptului de superficie.

            Toate cheltuielile ocazionate de constituirea dreptului de superficie şi încheierea contractului de constituire a  dreptului de superficie în formă autentică, vor fi suportate de superficiar.

          Art. 4.  Solicitantii sunt obligatii să prezinte:

· un plan faţada (culoare, formă) a construcţiei ce urmează a fi edificată;

· un plan de sistematizare verticală încadrat în zona respectivă;

                Aceştia sunt totodată obligaţi:

· să refacă spaţiul verde (dacă este cazul);

· să nu obtureze nici o cale de acces secundară către sau dinspre ansamblul respectiv.
           Art. 5.  Prezenta hotărâre va fi comunicată de către Serviciul administraţie publică locală, agricultură, cadastru, compartimentelor, birourilor, serviciilor şi Primarului municipiului Focşani, care va asigura executarea acesteia prin Serviciul juridic-contencios, administrarea domeniului public şi privat, Direcţia tehnică şi Direcţia economică.

PREŞEDINTE DE ŞEDINŢĂ,

                                                           Bogdan Emilian MATIŞAN
                                                                                                     CONTRASEMNEAZĂ,

                                                                                             Secretarul Municipiului Focşani

                                                                                                    Eduard-Marian Corhană
Municipiul Focşani,    septembrie 2016

